maj 12, 2022 | Kun for medlemmer\nThomas oplevede pludselig at få stammen ind på livet efter et scleroseattak i sommeren 2019. Tidligere havde han ikke noget forhold til stammen, men skulle fra den ene dag til den anden forholde sig til de udfordringer talelidelsen giver; et forhold, der er anderledes end hvis stammen havde været med gennem hele livet. Efter denne store omvæltning modtog Thomas logopædisk bistand, der har ledt ham til et sted, hvor han i dag føler at have mere styr på talen.\nI efteråret 2021 tikker en interessant e-mail ind i Stammeforeningens indbakke. Afsender er logopæd Nadya Miller, som har en klient, Thomas, der er begyndt at stamme efter et scleroseattak. Hun spørger, om foreningen mon er bekendt med lignende tilfælde eller kender til en eventuel sammenhæng mellem sclerose og stammen. Det viser sig, at Thomas’ historie er ganske unik, og at hverken Stammeforeningen eller Scleroseforeningen kunne gøre Nadya meget klogere. Men netop af den grund, må det være vigtigt at fortælle Thomas’ historie, og da jeg spørger, om de vil fortælle mere om den spændende historie, er de heldigvis begge interesseret.\nDer er flere ting, jeg gerne vil tale med Thomas og Nadya om. Hvordan er det at kunne huske en tid før og efter stammen, hvordan påvirker den pludselige ændring i talen, og hvordan tilgår man som fagperson en klient med en sådan historie? Det vil jeg forsøge at få styr på i denne artikel, men først og fremmest skal vi have Thomas’ historie på plads.\nThomas Geil Nielsen er 25 år og bor i Nordjylland sammen med sin kæreste. Til daglig arbejder han som elektriker, hvor han har meget kundekontakt, og som personlig træner i et fitnesscenter. Tidligere i sit liv har Thomas har ikke haft noget forhold til stammen, og der er ingen i hans familie eller omgangskreds, der er udfordret af talehandicappet. Derfor undrede det ham meget, da han i sommeren 2019 begyndte at opleve problemer med at tale. I begyndelsen skete det i korte perioder, der umiddelbart virkede tilfældige.\n”Jeg gik til frisøren, som jeg regelmæssigt gør, hvor jeg prøvede jeg at føre den sædvanlige smalltalk. Jeg kunne sagtens følge med i, hvad frisøren sagde, men når jeg skulle svare, sad ordene lidt fast. Når de endelig kom ud, stammede jeg en smule. Det var meget mærkeligt.”\nThomas nævner, at han i bagklogskabens lys selvfølgelig ser denne første oplevelse som et tydeligt tegn på, hvad der var under opsejling. På daværende tidspunkt lod han sig dog ikke slå ud, og da han senere på dagen kom hjem, var episoden allerede glemt. Thomas gjorde sig ikke flere tanker om det, der var sket, indtil udfordringerne med talen kom tilbage nogle dage senere. Denne gang i fitnesscenteret; et sted han kender godt, og hvor han ofte taler med andre mennesker.\n”Da jeg er færdig med min træning, kommer en person hen til mig for at snakke. Her oplevede jeg pludseligt, at jeg slet ikke kunne sige noget. Jeg prøvede, at få ordene ud, men der skete ingenting,” fortæller Thomas og lægger vægt på, at der på dette tidspunkt ikke nødvendigvis kun var tale om stammen, men først og fremmest problemer med at finde ord.\n”Det var som om, alle ordene pludselig var væk. Helt væk! Både tanker og ord var bare erstattet af et tomrum. Jeg kunne ikke engang tænke mig til, hvad der var galt, fordi ordene, jeg skulle bruge til at forklare, var forsvundet.”\nThomas beskriver dette tidspunkt i forløbet som forvirrende. For selvom det skulle vise sig, at ordene ikke ville komme ordentligt tilbage inden for det følgende døgns tid, så fortsatte han sin dag og fik udført de gøremål, han ellers havde planlagt; f.eks. et smut forbi byggemarkedet på vej hjem fra fitnesscentret.\n”Jeg kunne åbenbart godt huske, at jeg skulle købe nogle plastiksække med hjem,” fortæller han og beskriver videre, at det igen gik ”helt galt” med at tale, da han henvendte sig til personalet i butikken.\n”Jeg kunne knap nok fortælle, hvem jeg var, men på én eller anden måde fik jeg overbevist ekspedienten om, at det altså var plastiksække, jeg var ude efter. Jeg følte mig som en tosse, og der gik lang tid, før jeg kom i butikken igen.”\nThomas beskriver den tilstand, han var i, som ”tåget”, og at det var ganske få ord og korte sætninger, han til nøds kunne formulere. Den efterfølgende dag oplevede han ikke nogen forbedring, og han fortæller, hvordan hans kæreste flere gange forsøgte at starte en samtale over morgenmaden. Thomas oplevede, at han på ingen måde kunne deltage, og der bliver derfor hurtigt taget kontakt til hospitalet i Aalborg. Her blev han indlagt til undersøgelse på neurologisk ambulatorium, og undervejs i forløbet fortalte en overlæge Thomas, at vedkommende aldrig havde hørt om, at sclerose kunne lede til ordfindingsbesvær eller stammen. Da Thomas samme dag kom gennem MR-scanneren, viste det sig, at der naturligvis var tale om en undtagelse. Efter et par opfølgende undersøgelser får Thomas konstateret attakvis multipel sclerose. Sygdommen havde ramt talecentret i hjernen.\nStammen flytter ind\nStraks efter at diagnosen var stillet, begyndte Thomas på medicinsk behandling med binyrebarkhormon. Han kunne kort efter mærke, at det virkede, da tankerne begyndte at komme tilbage, og ordene kom ud; denne gang med stammen.\n”Jeg begyndte for første gang at kunne genleve og forholde mig følelsesmæssigt til det, der var sket. Jeg havde mange tudeture på sofaen og var meget usikker på fremtiden. Kom jeg i job igen, kunne jeg gennemføre en uddannelse, og hvordan ville mit liv generelt blive påvirket?”\nI perioden, hvor Thomas var sygemeldt fra arbejdet, fandt han hurtigt ud af, at den tvivl og håbløshed, som ramte ham, kun blev værre, når han gik hjemme. Han havde behov for at flytte sin opmærksomhed og fandt derfor hurtigt tilbage til fitnesscenteret. Efter et par uger kom han også tilbage på jobbet.\n”Jeg husker tydeligt, at jeg sagde til mig selv, at det ikke nyttede noget at lave ingenting. Det har fulgt mig hele vejen igennem forløbet. Jeg har brug for at holde mig i gang.”\nSelvom det var godt for Thomas at komme uden for husets fire vægge, kunne han selvfølgelig ikke undgå at forholde sig til det nye karaktertræk i form af stammen, som var opstået. I de fleste tilfælde er stammen en indgroet del af ejerens identitet, og de fleste voksne mennesker med stammen kan nok ikke huske en tid uden talelidelsen i bagagen. Måske kan tanken om et liv uden stammen endda virke overvældende eller uvirkelig. Men hos Thomas kom stammen ind fra højre, og det havde, som han selv fortæller, først og fremmest en stor indvirkning på hans eget liv. Jeg er dog også nysgerrig på, hvordan Thomas’ omverden har reageret på forløbet og hans stammen.\n”Min nærmeste familie har taget fint imod det, og jeg får den tid, jeg skal bruge, til at tale. Men det har været lidt sværere for nogle af mine kammerater og kollegaer,” siger Thomas og fortæller, hvordan han enkelte gange har oplevet, at der er blevet lavet lidt sjov med stammen. Han understreger dog, at langt de fleste er meget forstående og giver ham den tid, han skal bruge.\nSelvom besværet med at finde ordene gradvist forsvandt, blev stammen ved med at sætte sit tydelige præg på Thomas’ tale. Gennem kommunen blev hans henvist til en talepædagog, hvor han i første omgang havde fokus på åndedræt, mindfulness og fokus på de forskellige muskler og systemer, der er forbundet med talen. Thomas oplevede dog ikke, at stammen blev mindsket gennem arbejdet, hvilket var et stort ønske på daværende tidspunkt, da han følte sig meget begrænset af stammen.\n”Jeg syntes, min stammen hæmmende mig meget. Jeg trak mig fra det sociale liv, opgav at færdiggøre mine sætninger, og det gjorde mig mere og mere frustreret,” siger Thomas og fortsætter med at fortælle, at den hjælp, han fik med udgangspunkt i sin sclerose, heller ikke gjorde noget for stammen. Her blev han i stedet rådet til at tage kontakt til en talepædagog igen. I begyndelsen af 2021, halvandet år efter sit første forløb, begynder Thomas på Center for Kommunikation og Undervisning i Vesthimmerlands Kommune hos logopæd Nadya Miller.\nArbejdet med stammen\nDa Thomas i anden omgang modtager logopædisk bistand, føler han, at arbejdet med stammen begynder at have positiv effekt.\n”Jeg oplevede en helt anden tilgang, og jeg har fået en masse værktøjer, som jeg føler gør en forskel, og som jeg kan bruge i virkeligheden. Noget af det, der virker allerbedst for mig, er at sænke taletempoet. Selvom jeg skal koncentrere mig mere om at tale, betyder det meget at jeg tænker over, at jeg skal tale langsomt og tydeligt. Det er noget af det, jeg synes, jeg kan gå tilbage til, når jeg begynder at stamme.”\nNår jeg taler med Thomas, er det tydeligt, at han virkelig har taget det til sig. Han har et disciplineret forhold til taletempoet, og når der opstår det mindste tegn på, at stammen begynder at tage styringen, sænker Thomas tempoet, og ordene kommer mere flydende ud. Det er uden tvivl noget, der virker for ham.\nI Thomas’ virke som personlig træner har han også lagt mærke til en anden ting, der hjælper ham med at tale: kropssproget. At bruge kroppen som en integreret del af talen hjælper med at få ordene ud, og det har fyldt meget i den måde, Thomas og Nadya har arbejdet. Jeg spørger Nadya, om hun kan fortælle lidt om tilgangen.\n”Vi har arbejdet med udgangspunkt i at få begge hjernehalvdele i spil. Vi har lavet rim og remser, sunget, rappet, lavet dramatisk oplæsning og på andre måder fået kroppen i gang med gestik og mimik.”\nThomas smiler lidt og tilføjer, at ”det er meget langt væk fra det, jeg plejer at lave”. Nadya nikker bekræftende, men peger også på, at netop dét er en af grundene til, at Thomas er kommet så langt i arbejdet med stammen. Han har turdet kaste sig ud på ukendt terræn. For det er bestemt ikke nemt at turde stole så meget på sin stemme, når man er udfordret af stammen.\nJeg spørger ind til, om arbejdet med Thomas har været anderledes sammenlignet med klienter, der har stammet hele livet. Selvom man måske ikke kan skelne mellem den fysiske og hørbare stammen, må det psykiske udgangspunkt være anderledes. Så hvordan kan man mon tilgå et tilfælde som Thomas som fagperson?\n”Der ligger noget mere i dét at skulle overvinde sig selv, hvis man fra barnsben har haft stammen som følgesvend. Det er anderledes hos Thomas, fordi stammen kommer ind som et slags traume, og at han ovenikøbet skulle forholde sig til sclerosediagnosen,” siger Nadya og uddyber, at Thomas i begyndelsen af forløbet følte sig skræmt, fordi den nye og drastisk anderledes virkelighed kom fra den ene dag til den anden, og at tankerne om, hvordan det hele skulle ende, fyldte meget.\n”At være skræmt på den måde lægger sig ikke op at den måde, man forholder sig til stammen, hvis man er født med den. Her er stammen iboende, og det er hele identiteten, der skal arbejdes med over længere tid,” forklarer Nadya og henviser til, at Thomas har levet med stammen i et par år, og at han på den relativt korte tid har opnået meget store fremskridt; fremskridt som givetvis ville tage længere tid for en person, der har levet med stammen hele livet. Nadya fortæller, at hun derfor tager et følelsesmæssigt anderledes afsæt i arbejdet med en person som Thomas i forhold til, hvad hun ville gøre med en person, der har stammet hele livet. Selvom det naturligvis er en betydelig forskel, så er det som udgangspunkt også den eneste.\n”Selve behandlingen af stammen gør jeg fuldstændig på samme måde, som hvis Thomas havde stammet hele livet,” fortæller Nadya og beskriver hvordan bl.a. taletempo, -tydelighed, kropssprog og sprogmelodi fylder meget i hendes arbejde.\nThomas’ historie er unik. Han har i modsætning til de fleste andre mennesker med stammen oplevet et liv før og efter stammen. Sammen med en sclerosediagnose gav det begrænsninger og en pludselig usikkerhed i livet. Den pludselige opståen har dog også givet Thomas et særligt udgangspunkt for at arbejde med stammen. Det er tydeligt, at han har arbejdet seriøst med den, taget den til sig, formet den og gjort den til sin egen. Det bekræfter først og fremmest, at det er muligt at få mere kontrol over talen, hvis man aktivt arbejdet med den, men også at hvis man har levet med stammen hele livet, så er arbejdet med stammen mere grundlæggende, og det er helt naturligt, at det kan være svært.\nSlutteligt vil jeg knytte et lille forbehold til denne historie. Som jeg nævnte indledningsvis, er Stammeforeningen ikke bekendt med andre tilfælde, hvor stammen er opstået som følge af et scleroseattak. I forbindelse med udarbejdelsen af denne artikel henvendte jeg mig til Scleroseforeningen, hvor jeg kom i kontakt med en neurolog i foreningens rådgivning. Jeg spørger ind til emnet og får følgende svar.\n”Stammen er ikke beskrevet som et MS-relateret (multipel sclerose, red.) fænomen, og jeg har heller ikke selv erfaring med, at det skulle være hyppigt blandt mennesker med MS.”\nMed den tilbagemelding er det selvfølgelig ikke muligt at sige, at dét, Thomas oplevede efter sit scleroseattak, var stammen, og at den var opstået som direkte følge af sclerosen. Dog er det centrale for historien, at Thomas havde talemæssige og psykiske udfordringer, som lignede stammen til forveksling, at disse blev behandlet, som var det stammen, og ikke mindst at Thomas oplevede at få mere styr på talen gennem denne behandling.\nSkulle der sidde en læser, der har kendskab til andre tilfælde, hvor stammen er opstået efter et scleroseattak, hører jeg gerne fra dig.\nfeb 16, 2022 | Kun for medlemmer\nAf Emil Bækdahl\nJannie Valentin Dexter Jakobsen, 30 år gammel, er politisk aktiv i både Radikale Venstre og Danske Handicaporganisationer i Vesthimmerlands Kommune, og så stammer hun. Jeg mødtes med hende til en snak om stammen, hendes interesse for politik, og hvor stammen står i det politiske landskab.\nWebcam’et og mikrofonen er tændt, og jeg sidder klar til et møde i det efterhånden velkendte virtuelle rum. Jannie er tydeligvis vant til de nye rutiner og logger på fem minutter før, så der er tid til at fikse diverse tekniske problemer, der måtte opstå. Vi undgår udfordringer denne gang, og signalet går klart igennem fra Farsø i Nordjylland, hvor Jannie er bosat. Hun er uddannet cand.soc. i europæiske studier fra Aalborg Universitet i 2015 og arbejder til dagligt som projektleder hos Vesthimmerlands Kommune, hvor hun beskæftiger sig med klima og bæredygtighed. Men vigtigst for denne historie er, at Jannie stammer og er politisk aktiv på flere fronter.\nEt liv med stammen\nJannie har stammet, siden hun var omkring seks år gammel, og det har ledt hende gennem både gode og dårlige perioder i livet. I folkeskolens mindre klasser blev hun mobbet med sin stammen, og hun har sågar i voksenlivet fået at vide, ganske vist kun fra ganske få, at hun ikke ville blive til noget på grund af sin talevanskelighed. Det er hård kost, men Jannie har heldigvis haft solid opbakning fra familie og venner. Det kan tydeligt mærkes, at selvom oplevelserne sætter sine spor, så har de ikke gjort hende svagere. Tværtimod.\n”Jeg har den indstilling, at ingen skal sige, at mit talehandicap er en hindring for det, jeg vil i livet.”\nMen vejen til den indstilling er bestemt ikke snorlige. Siden år 2000 har Jannie af flere omgange været i kontakt med talepædagoger i forhold til arbejdet med sin stammen. Det har givet hende oplevelser af svingende kvalitet og først i tredje forsøg, hvor hun mødte en talepædagog på Taleinstituttet i Aalborg, følte hun, at hun fik den rettet vejledning. Her modtog hun enkeltundervisning, deltog i stammegrupper, og nogle år senere var hun med på McGuire-programmet, som hun beskriver som en stor oplevelse.\n“Det var selvfølgelig et intenst forløb for mig personligt, men det rørte mig også meget at se den form for forvandling i andre menneskers liv”, siger hun og beskriver, hvordan hun så nogle mennesker gå fra at være svært hæmmet af deres stammen til at kunne tale betydeligt mere flydende. Disse historier er meget fascinerende, men McGuire-programmet er ikke nødvendigvis for alle. Jannie har også deltaget i et opfølgende kursus. Hun gør ikke længere særligt brug af de taleteknikker, hun har stiftet bekendtskab med gennem tiden, selvom hun siger, at hun nok burde gøre det engang imellem. Dog føler hun ikke det store behov for det.\n“Jeg tror, det er noget, der er kommet med alderen. Jeg hviler meget mere i mig selv. Og de mennesker, jeg tilbringer tid med, både privat og gennem arbejdet, lægger heller ikke mærke til min stammen.”\nJannie er opvokset i en familie, hvor verdenssituationen ofte var samtaleemne ved spisebordet. Hun har derfor en naturlig interesse for politiske og samfundsmæssige forhold, og den er vokset med hende.\n”Jo ældre jeg blev, jo mere mærkede jeg, at jeg gerne ville være med til at gøre en forskel i samfundet.”\nDet ledte til, at hun i 2014 meldte sig ind i Radikale Venstre, hvor hun siden har udført arbejde af forskellig karakter, været med til at udforme partiets bæredygtighedspolitik og varetaget en række tillidsposter. I 2019 stillede hun ydermere op til Europaparlamentsvalget og senere til kommunalvalget sidste år.\n“Jeg synes, det er fantastisk at være en del af en gruppe engagerede mennesker, som brænder for en sag. Uanset om det er politik eller noget helt andet, så er det godt med et sammenhold.”\nÅbner man for en politisk debat i fjernsynet, følger den ene skarpe bemærkning den anden, og man ser tydeligt, at mange politikere træner deres tale. Jeg spørger Jannie, om det påvirker hende, og om hun kan mærke en underliggende forventning om, at man som politisk person udtaler sig præcist, velformuleret og gerne inden for en given tidsramme; nogle egenskaber, som kan virke uoverskuelige, hvis man er udfordret af stammen.\n“Jo, det er da noget, jeg har tænkt over; særligt i begyndelsen. Men som du kan høre, er jeg en som snakker meget”, siger hun med et smil på læben og fortsætter, ”og det har faktisk været rigtig god træning for mig at deltage i f.eks. politiske debatter.”\nDet harmonerer godt med en udbredt tilgang til arbejdet med stammen, hvor man lader sig eksponere for de situationer, der er svære, med det formål at kunne håndtere dem bedre fremover. Jannie fortæller, hvordan hun blandt andet er blevet bedre til at formulere sig med kortere og mere præcise sætninger, og hvordan hun ofte forbereder en indledning til sin deltagelse i debatter for at komme bedst muligt fra start.\n”Jeg oplever egentlig, at det giver mig en ro at gøre det på den måde, men det er da klart, at der kan komme et spørgsmål, jeg ikke er forberedt på,” siger hun med en hentydning til, at de uforudsete situationer kan sætte lidt ekstra gang i stammen. Det lader dog ikke til at afskrække hende, og hun sætter fortsat gang i projekter på den politiske front i sit liv.\nDet nyeste af slagsen er hendes engagement i den vesthimmerlandske afdeling af Danske Handicaporganisationer, paraplyorganisationen som Stammeforeningen og 34 andre medlemsorganisationer hører under.\n“Her skal jeg blandt andet rådgive Handicaprådets medlemmer og formidle synspunkter fra borgere med handicap videre til byrådet. Jeg vil jeg selvfølgelig også repræsentere Stammeforeningen.”\nHvor står stammen i det politiske landskab?\nMan kunne fristes til at komme med et kort svar til dette spørgsmål: Stammen er svær at få øje på. Over de seneste år har der været mange debatter om tvivlsomme økonomiske og prioriteringsmæssige forhold på handicapområdet. Det gælder også for stammen, hvor man i begyndelsen af 2000’erne oplevede lukningen af Dansk Videnscenter for Stammen, og siden har set Socialstyrelsen forsøge at afhænde sig stammeområdet helt. Jannie nævner, at hun omtaler problematikken i relevante sammenhænge.\n“Jeg har pointereret det i læserbreve og til politiske sammenkomster. Men det kan være svært for folk at sætte sig ind i de udfordringer, stammen kan give, når ordene kommer fra en som mig”, siger hun og forklarer videre, at selvom hun ganske vist stammer hørbart, så er hun ikke selv et godt eksempel på, hvordan stammen kan tage styringen i livet med følelser som ensomhed, hjælpeløshed og frygt. Hun er, for bruge hendes egne ord, ikke så ”ramt” som andre.\nOg det er bestemt en pointe, der er værd at huske. De mennesker, der er hårdest ramt og har mest brug for hjælp, kan også have sværest ved at opsøge den. Det kan selvfølgelig være svært at bede om hjælp i første omgang, men hvis man ydermere er udfordret på netop sin tale og måske føler, at stammen er tabubelagt, så bliver det angiveligt kun sværere.\n”Nogle folk ved ikke engang, at det er muligt at få hjælp, hvis man stammer”, siger Jannie og tilføjer, at når der ovenikøbet indføres besparelser på den hjælp, der rent faktisk findes, så gør det unægteligt det hele værre.\n”Det kan desværre ende med, at nogle strander i systemets labyrint af regler og rammer med det resultat, at hjælpen kommer for sent. Det kan give isolerede og fortabte menneskeliv. Det kan vi ikke være bekendt. Derfor er det vigtigt, at stammen finder vej til den politiske scene. Vi skal have udbredt viden og nedbrudt de tabuer og misforståelser, der måtte være om stammen”.\nOg vigtigheden af oplysning og debat er uomtvistelig. Den mærkbare forskel sker naturligvis, når ord bliver til handling, men det kan være krævende at komme dertil, hvis systemet ikke er indrettet til det. Jannie pointerer, hvordan handicapområdet over de seneste år har været gennem en udvikling med udflytninger og omstruktureringer af styrelser og ansvarsområder. Det betyder blandt andet, at stammområdet, ligesom andre handicapområder, bliver håndteret forskelligt ude i kommunerne, og at den hjælp, der tilbydes, ikke er ensartet.\n“Jeg kunne godt tænke mig, at vi kunne forny handicapområdet generelt; både på kommunalt, regionalt og nationalt plan. Jeg synes ikke, den nuværende politik og struktur afspejler virkeligheden. Systemet skal individualiseres, og der skal være en respekt for, at mennesker er forskellige.”\nJeg er nysgerrig på, om hun har nogle konkrete tanker i forhold til stammen. I og med at området bliver håndteret så forskelligt rundt omkring i landet, peger Jannie på, at det kunne være interessant at undersøge præcis, hvilke tilbud personer med stammen får i de forskellige kommuner.\n”Det vil give en konkret viden om området, som kan bruges til at påpege problemet over for systemets instanser.”\nDen viden kan uden tvivl også være guld værd i forhold til at udveksle erfaringer og viden om håndteringen af stammeområdet, og Jannie foreslår, at oprettelse af netværksgrupper på tværs af kommuner, fagpersoner, politisk relevante personer og personer med stammen kunne give værdi i denne sammenhæng.\nSidst, men ikke mindst understreger Jannie igen vigtigheden af at gøre stammen til en del af den offentlige debat.\n”Vi skal ud!”, som hun siger, ud med oplevelser, historier og viden om stammen, så der kommer opmærksomhed på emnet.\nNyt informationsmateriale til videregående uddannelser\nI begyndelsen af maj 2021 blev et flertal i Folketinget enige om en aftale om at forbedre indsatsen for elever og studerende med handicap. Et af initiativerne i aftalen er udarbejdelse af et informations- og vejledningsmateriale til personalet på de videregående uddannelser. Initiativet er blevet varetaget af det statslige videnscenter Dansk Center for Undervisningsmiljø (DCUM), som i vejledningsmaterialet beskriver en længere række fysiske og psykiske funktionsnedsættelser, og hvordan de kan have betydning for den studerendes trivsel på en videregående uddannelse. Materialet er udarbejdet sammen med fagpersoner og interesseorganisationer, og Stammeforeningen har bidraget med et afsnit om stammen. Materialet beskriver blandt andet\nen general introduktion til stammen.\nat åbenhed om stammen kan være med til at gøre nogle situationer lettere.\nhvordan det kan være svært at række hånden op eller på anden måde demonstrere sine faglige evner verbalt, hvis man er udfordret af stammen.\nat ekstra tid til eksamener kan være med til at lette trykket for den studerende.\nSom supplement til vejledningsmaterialet, har DCUM lanceret minstudieplan.dk, som, udover at være et planlægningsværktøj for studerende, beskriver stammen på en måde rettet mod den studerende.\nDCUM har udsendt fysiske kopier af materialet til alle landets videregående uddannelser, hvor vi håber på, at det kan være med til at skabe en bedre forståelse for de udfordringer, studerende med stammen kan have. Materialet kan bestilles på tryk eller downloades gratis på DCUMs hjemmside\njul 21, 2021 | Kun for medlemmer\njun 1, 2021 | Kun for medlemmer


Du skal IKKE parkere på landmandens grund - se her hvorfor\nForside Video Du skal IKKE parkere på landmandens grund – se her hvorfor\nVisse steder i England skal du lige tænke dig om, inden du parkerer på en markvej.\nHvis du er uheldig, kan du nemlig risikere at få smadret din bil til ukendelighed. I videoen herunder er en landmand i hvert fald blevet træt af, at en gut har parkeret sin bil på landmandens grund.\nOg det resulterer i, at bilen bliver smidt på porten. Bogstaveligt talt.\nEt opslag delt af FailArmy (@failarmy)


Jensens Bøfhus lukker midlertidigt på Axeltorv | Netavisen Pio\nJensens Bøfhus lukker midlertidigt på Axeltorv\nOgså Jensens Bøfhus i Silkeborg lukker midlertidigt\nJensens Bøfhus på Axeltorv i København City\n16. oktober 2020 - 15:03\nJensens Bøfhus' flagskib på Axeltorv i København lukker midlertidigt og medarbejderne er af samme grund sagt op.\nOgså Jensens Bøfhus i Silkeborg lukker midlertidigt.\nAnsatte på de to restauranter har således fået at vide, at sidste arbejdsdag er 31. oktober. De ansatte har modtaget deres formelle opsigelser.\nJensens Bøfhus oplyser intet om, hvornår de to restauranter åbner igen.\nMidlertidig lukning af bøfkædens restauranter på Vesterbrogade i København og i Viborg har også været på tale, men blev undgået. Der er fyret omkring 12 i København og 19 i Silkeborg.\nDen uofficielle begrundelse for den midlertidige nedlukning af bøfkædens restauranter på Axeltorv og i Silkeborg er en meget markant omsætningsnedgang særligt i september i forhold til sammenlignelige restauranter, erfarer Netavisen Pio.\nJensens Bøfhus ligger i øjeblikket i konflikt med fagforbundet 3F, fordi Jensens Bøfhus har konfliktet sig ud af overenskomsten med 3F.\nSom led i konflikten har Fødevareforbundet NNF erklæret sympatikonflikt. Det betyder blandt andet, at medlemmer af forbundet ikke må udføre konfliktramt arbejde på leverandør af forarbejdet bøfkød til Jensens Bøfhus A/S, Jensens Foods A/S i Struer.\nNetavisen Pio skrev 8. oktober at personalet på bøfkædens restauranter på Vesterbrogade, Axeltorv og Silkeborg mundtligt havde fået at vide, at en midlertidig lukning kunne komme på tale.\nJensens Bøfhus ønsker ikke at kommentere lukningerne nærmere over for Netavisen Pio.\nKonflikten mellem fagforbundet 3F og Jensens Bøfhus bunder i, at Jensens Bøfhus vil have samme overenskomst med 3F, som restaurantkæden Flammen har. Flammen aflønner såkaldte "enhedsmedarbejdere" i restauranten 20 kroner lavere i timen end tjenerne - også kaldet værtinder - på Jensens Bøfhus.\nRestaurant Flammen har buffet og ikke bordservering som på Jensens Bøfhus. Derfor mener 3F, at tjenerarbejde skal aflønnes som tjenerarbejde – ikke som en afrydder/opvasker.\nI marts lockoutede Jensens Bøfhus de ansatte, der er medlem af 3F. Formålet med lockouten var at frigøre sig fra overenskomsten. I april viklede Jensens Bøfhus sig ud af den overenskomst, bøfkæden har haft i mere end 30 år med 3F.\n3F og Jensens Bøfhus mødes 22. oktober i Arbejdsretten, hvor 3F kræver bøfkæden idømt en bod for brud på konfliktreglerne i forbindelse med Jensens Bøfhus’ varsel om lockout i foråret. I den forbindelse bebuder 3F Ungdom og 3F Privat Service Hotel & Restaurant demonstration foran Arbejdsretten kl. 13.30 - 15. Det sker under parolen: "Giv de unge overenskomsten tilbage".\nBaseret på disse emner: Jensens Bøfhus | Axeltorv


marts | 2015 | anal-fabeterne.com blog\nOleg som homoseksuel jæger, 2. afsnit\n01.03.15 Kai Riesendorf alias Manio-Zar\nLæs mere om Viagra her:\nKampen for at få lavet denne gipsafstøbning havde dog været lang. Hele hans vennekreds var mødt op for at bistå ham med den vanskelige opgave. Oleg havde indtaget adskillige Viagra på forhånd, og mens nogle af hans venner strippede for ham og befrugtede hinanden, havde andre af hans venner sørget for at føre hans erigerede penis ind i en gipsform.\nGipsformen bestod af en tom plastikflaske, hvis top var blevet skåret af og efterfølgende fyldt op med gips. Det havde været en hård kamp for Oleg både at bevare penissen i en erigeret tilstand, uden den blev udløst, og samtidig holde den i ro i gipsformen, indtil gipsen størknede, men til sidst var det lykkedes. Da hans venner omsider holdt op med at befrugte hinanden og fjernede sig fra hans synsfelt, kunne han med lethed trække sin nu afslappede penis ud af gipsformen.\nOleg havde endelig fået fremstillet en kunstig penis, som det var nemt at afsætte mærker i, uden hans eget dyrebare våben led overlast.\nOleg var en god jæger. I 17 år havde han opnået at få et trofæ uden afbrydelse, men i takt med at han blev ældre, kunne han godt mærke, at det blev en stadig større udfordring at opnå et trofæ. Alderen betød, at det blev stadig sværere for ham at tiltrække de helt unge uerfarne heteroseksuelle mænd, som først og fremmest gik op i udseendet. Han havde derfor været nødt til at jagte lidt ældre heteroseksuelle mænd, som til gengæld var sværere at omvende til anal-fabeter, fordi de i højere grad var blevet vanemennesker.\nForberedelsen betød derfor også alt. Det vigtigste var at finde frem til det helt rigtige jagtområde og derefter bevæge sig ind i området med en forklædning og en adfærd, som var tilpasset det pågældende miljø. Samtidig var det en fordel, hvis man på forhånd havde udset sig et bestemt byttedyr, og også havde sat sig ind i, hvad det var for et menneske, som det drejede sig om\nI år havde Oleg derfor udset sig et ganske bestemt byttedyr. Byttedyret var ganske vist gift, havde børn og var ikke helt ung mere, men eftersom hans nærmest vennekreds var anal-fabeter, mente Oleg, at det kunne være et oplagt byttedyr.\nHvem kan dette byttedyr være, og hvilken taktik vil Oleg benytte for at få fat i byttedyret?


Ikke flere analoge kort | Lene & Dann Bleeker Pedersen\nIkke flere analoge kort\n19. juli 2010 Ikke kategoriseretDann\nLige siden min første bil har jeg haft et vejkort i bilen. Kortet er blevet brugt ret sjældent. Faktisk kan jeg kun huske at vi har brugt det en gang, og det var mandag den 23. januar 2006. Den dag var jeg på vej hjem fra et kursus i Ballerup. På vejen kørte jeg ved en fejl mod Sjællands Odde, men jeg skulle altså over broen på vej hjem. Derfor valgte jeg at køre ned over Sjælland på nogle mindre veje. Det skulle vise sig at være en ret dum beslutning.\nMidt på en lille vej uden gadebelysning løb jeg nemlig tør for springlervæske. Det var jo ikke et stort problem, hvis det ikke lige var fordi der var mørkt og fyldt med sjap på vejene. Her måtte jeg holde ind til siden og finde ud af, hvor jeg var. Det lykkedes heldigvis også og jeg endte med at komme hjem – selvom det tog lidt længere tid end normalt.\nDet var på mange måder en ret træls tur, da jeg rigtig godt kan lide at køre efter min stedsans og ikke fokusere så meget på kort. Men denne oplevelse gjorde nu alligevel, at jeg var rigtig glad for at have et kort i bilen.\nFaktisk gjorde oplevelsen, at jeg et halvt års tid senere købte en GPS antenne og TomTom til min Windows Mobile telefon. En løsning jeg gennem mange år har været rigtig glad for. For et års tid siden fik jeg så en ny telefon (HTC Touch Diamond II) der ikke kunne køre TomTom. Derfor har der i lang tid ikke været GPS i bilen, så jeg har været glad for at have et kort – just in case. Men det tilfælde hvor jeg skulle få brug for kortet har ikke vist sig behjælpeligt.\nFor en måneds tid siden fik min nuværende telefon (HTC Desire) Googles navigation installeret. Det virker stadig ikke fantastisk, men det er godt nok til, at jeg ikke behøver bekymre mig om at have et kort i bilen mere. Skulle det blive nødvendigt med hjælp til at finde vej, så kan jeg nu bruge mobilen.\nAlt dette betyder at vi nu har taget vores gamle vejkort og smidt det ud. En lidt sjov oplevelse, hvor jeg fik tanker tilbage til de Atlas, jeg sad med i folkeskolens geografitimer. Ikke flere analoge kort til os.\nP.S. Jeg bruger faktisk tit GPS, når jeg skal finde vej et nyt sted hen og når jeg har travlt.. men det er en helt anden historie.\n← 3 års bryllupsdag\tClub sandwich →


HealingCircle » Hvem er jeg? » Mit liv\nHvem er jeg? » Mit liv\nMit navn er Karen Nørrelund. Jeg er 65 år, og har som de fleste oplevet både med- og modgang. Fra mit første ægteskab har jeg to dejlige voksne piger, og tre børnebørn. De er alle en lykke for mig.\nJeg har rejst en del og boet i mange lande, og jeg har mødt mange forskellige mennesker og deres sprog og kultur, som det har været spændende at lære at kende. Det betyder også, at jeg ud over dansk taler engelsk og italiensk. Jeg har set smukke steder, men også fattigdom og undertrykkelse. Og jeg har måttet erkende, at det ikke udelukkende er økonomisk velstand og ordnede forhold, der bringer glæde i livet. En fattig familie i Peru kan lige så vel have et rigt liv som en veletableret familie i Danmark. For mig afhænger værdien af et liv af øjnene, der ser.\nBåde mit private liv og mit arbejdsliv har været turbulent.\n- Privat har jeg været gennem mange både gode og svære tider. Ligesom jeg har oplevet kærlighed og forståelse, har jeg mødt svigt og afvisning. Jeg har følt mig underkuet, og jeg har måttet kæmpe hårdt for det selvværd, jeg føler i dag. Det har også taget lang tid for mig at forstå, at jeg selv har ansvaret for mit eget liv.\n- Jobmæssigt har jeg arbejdet med meget forskelligt, og derfor også været tvunget til at arbejde sammen med mange forskellige slags mennesker. Det har givet masser af dejlige oplevelser – og en del udfordringer. Bl.a. har jeg været længe om at lære at sige fra, og at oparbejde mod og selvtillid til at give mine meninger vægt. Også i mit arbejdsliv har jeg måttet kæmpe for, at mine anstrengelser blev værdsat.\nJeg ved, at jeg endnu har meget at lære i dette liv, men alle de erfaringer, jeg hidtil har gjort, og den indsigt, jeg derved har fået, har givet mig en god ballast. Det har også givet mig en stor forståelse og medfølelse for alt det, som andre mennesker må igennem i deres liv.


Venus pizza valby åbningstider dansk lesbisk sex / Redtube patter\nFrække Danske Kvinder Venus Pizza Valby Åbningstider Venus Pizza Valby Åbningstider Luksus Thai Massage Venus pizza valby åbningstider nanna grønnevik. Bllig sex massage. Privat sex århus venus pizza valby åbningstider. Dansk shemale venus pizza valby åbningstider. Shemale venus pizza valby åbningstider Bordel Kbh Venus Pizza Valby Åbningstider Katja damkier hansen venus pizza valby åbningstider / Xxdark min-sex Skibhuspigerne venus pizza valby åbningstider. Posted on by venus pizza valby åbningstider pik i røv. Venus pizza valby åbningstider pik i numsen, Fisse, lesbiske, høj definition. Sex, ipad Raadvad Massage Vanløse Fræk. Sex, tander Men verden, bare.\nGør krav på din registrering. Fræk webcam fræk thai massage, massage escort horsens one mobile taletidskort. Stort udvalg af Italiensk mad, leveret direkte til : bordel. Kinesere, doktor, svømmepøl, sorte piger, blowjobs, piercing. Massageklinik frederiksberg knep MIN kone, danske penge erotiske historie. Det er interessant, kinesere.\nBestil din mad gratis koncerter odense nikita klæstrup nøgen billede online hos Baguette Company Sandwichbar -. Bestil online eller fra appen og få din mad leveret på kort tid! Valby, Frederiksberg Send til din telefon lumpsum. Bestil take away eller udbringning eller bord. Dit Lækker Nøgen Damer Polske Piger Brandsby Orgasme Guide Speed Dating. Delevenlig 12 retters autentisk spansk tapas i hjertet af København - Nyd. Massage med svensk afslutning skibhuspiger, videos, husqvarna skærebukser venus pizza valby åbningstider thai massage intim fisse med hår på ladies intim hygge Thai ladyboy Aarhus. Vores medarbejdere shoveled de mest pludselige steder på internettet for at præsentere for din domstol en hot sultry erotisk video Shemale venus pizza valby åbningstider, som kan ses på alle telefoner, tablets, smartphones eller computere. Ring direkte til Venus Pizza Frederiksberg og spar penge. All Pleasure magazine Gratis erotisk magasin på engelsk Side6. Upåklagelig lydkvalitet og High Definition-billedgengivelse giver mulighed for at nyde og være tilfreds med det, de så, og også præsentere sig som pornografiske video aktører.\nOpslået på 30/09/2017 30/09/2017 Forfatter Hedegaard Anne Marie


Kvalitets coils fra SMOK - stort udvalg og hurtig levering!\nForside › SMOK Coils\nSMOK er et af de førende brands på markedet for e-cigaretter. Vi har i denne kategori samlet alle de lækre coils fra SMOK, som altid leverer stilfulde produkter i den højeste kvalitet. SMOK har hurtigt indtaget markedet og sat sig på en stor del af det. Når man køber produkter fra SMOK ved man altid hvad man får, og man er sikret kvalitet. Dette er også gældende med alle de lækre coils du finder i denne kategori.\nFilter Filter beholder coil coils Coils og RBA Heads DIY EFUMA offer RBA & RDA RBA og RTA subohm tilbud\nNormalpris 149.00 kr 89.00 kr Tilbud\nSmok TFV12 Coils og RBA\nSmok Koopor Helmet Clapton Coil\nSMOK TFV8 Beast Coils og RBA Head\nNormalpris 199.00 kr 99.00 kr Tilbud\nNormalpris 119.00 kr 19.00 kr Tilbud\nSMOK TFV4 TF-T4 Clapton Quadruple OCC Coils\nSMOK TF-RTA Prebuilt coils til G4 / G2 Deck\nNormalpris 99.00 kr 19.00 kr Tilbud\nSmok TFV4 TF-R3 RBA Head\nEn coil er altafgørende i din e-cigaret!\nEn coil er yderst vigtig del i opbygningen af din e-cigaret, da det er denne som fungere som brænder i din væskebeholder, og derved opvarmer din e-væske og skaber den lækre smagsfulde damp du suger op. En kvalitets coil er derfor vigtigt hvis du ønsker den perfekte dampoplevelse. En coil skal udskiftes med jævne mellemrum og vi plejer at sige dette skal ske hver 3-4 uge, alt efter hvor meget og hvordan du damper selvfølgelig. Du vil opleve at e-væsken begynder at smage mærkelig og din coil ikke kan suge mere e-væske og derved vil opleve en væskebeholder som føles utæt.\nKvalitets coils til din væskebeholder\nCoils fra SMOK kommer ligesom resten af deres produkter i den højeste kvalitet, og du vil få en god og behagelig smags- og dampoplevelse med coils fra SMOK. Selvom en coil ikke har en lang levetid og oftes skal udskiftes, skal man ikke tage fejl af at en coil ikke bare er en coil. Der er stor forskel på coil og du vil helt sikkert kunne mærke kvaliteten i SMOK’s coils. Der findes mange forskellige coils, også af mærket SMOK, og de alle sammen er forskellige og passer til forskellige e-cigaretter og væskebeholdere. De har dog alle sammen tilfældes at de er af højeste kvalitet. Vi ønsker ikke at sætte grænser for vores kunder, og derfor ønsker vi at tilbyde et stort udvalg.\nHvordan vælger jeg den rigtige coil?\nDet kan godt være lidt af en jungle og svært at finde den rigtige coil til sin e-cigaret eller væskebeholder. Man kan dog som hovedregel altid læse sig frem til det på de uddybende produkttekster og produktnavne. Du kan med fordel kigge på vores kategori SMOK væskebeholdere og se om du kan finde din væskebeholder, og den vej finde frem til hvilken coil du skal bruge. Hvis du dog stadig skulle være i tvivl er du altid velkommen til at kontakte vores support, som altid sidder klar til at hjælpe dig.\nDe fleste coils kommer i forskellige muligheder for modstand, det vi også kalder ohm. Dette er blot en smagssag og afhænger af hvor meget damp du ønsker. Jo lavere ohm, jo mere damp!


1 REGIONAL RAPPORT LANDSDÆKKENDE PATIENTUNDERSØGELSER 2015 Kommentarsamling for ambulante patienter på Brystkirurgisk Ambulatorium Holstebro Hospitalsenheden Vest\n6 Kapitel 1 Tabel 1. Datagrundlaget for rapporten Spørgeskemaer uddelt til patienter 73 Besvarelser fra patienter: 50 Afdelingens svarprocent: 68% Rapportering Patienternes tilbagemelding sker på afdelings-, hospitals- og regionsniveau i rapporter fra Enhed for Evaluering og Brugerinddragelse, hvis der som minimum er 20 besvarelser. I Region Midtjylland supplerer CFK Folkesundhed og Kvalitetsudvikling undersøgelsen med rapporter på afsnitsniveau, en kommentarsamling og krydstabeller for hver patientgruppe på afdelingsniveau (inklusiv diagnoserapportering for de afdelinger som har ønsket dette). Krydstabeller ligger kun elektronisk på CFK s hjemmeside Der er ikke udarbejdet rapporter for afsnit med færre end 15 besvarelser. Rapportens opbygning Rapporten består af følgende kapitler: Kapitel 1: Indledning Kapitel 2: Kommentarsamling 4\n9 Kommentarsamling Brystkirurgisk Ambulatorium Holstebro Skriv her, hvis du har kommentarer til modtagelsen eller forslag til forbedringer ID Kommentarer - Brystkirurgisk Ambulatorium Holstebro Var personalet forberedt på din ankomst? 10 Fik en god modtagelse, som udartede sig til en "afslappet og smilende snak" med personalet. Dette skyldtes nok, at jeg fejlagtigt havde været sendt noget rundt i det danske sygehussystem. Havde dog også forinden fået brev med undskyldning fra overlægen, så rigtig dejligt at mærke, at det er mennesker med forståelse for den enkelte patient . I høj 13 Jeg har ikke forslag til forbedringer, alt var ok. I høj 5 Jeg har ingen kommentarer. Der er orden i tingene på afdelingen! I meget høj 8 Venlig og imødekommende. I meget høj 9 De hjælper mig supergodt og meget hurtigt. Efter tredive til fyrre minutter kører jeg hjem. Supergodt. Super, super, kun super I meget høj 14 Jeg har ingen forslag, da jeg på alle måder blev godt modtaget og behandlet. I meget høj 7\n10 Kapitel 2 Brystkirurgisk Ambulatorium Holstebro Skriv her, hvis du har manglet information i forbindelse med dit besøg ID Kommentarer - Brystkirurgisk Ambulatorium Holstebro Var den mundtlige information under besøget forståelig? 2 Ikke manglet noget. I høj 1 Jeg synes, at lægen havde for travlt. Scanning var MEGET overfladisk. Sygeplejersken var meget venlig og professionel. Der var slet ikke tid til at komme med spørgsmål til lægen. I meget høj 10 Har været fuldt ud tilfreds. I meget høj Jeg er nogenlunde tilfreds med forløbet, dog synes jeg at skulle vente fem til seks dage, inden jeg kunne få besked [om, hvorvidt forandringen var ond- eller godartet], var strengt. Jeg har nok haft de fem sværeste dage i mit liv, ja det kunne I have afdramatiseret måske ved en telefonopringning eller et brev.  Det kan ikke være rigtigt, at man bliver ringet op og får at vide, at man skal ind til samtale/undersøgelse igen, uden at der bliver informeret om noget som helst, så jeg troede virkelig, at de havde fundet kraft alligevel. Puha, ikke rart. I nogen Slet ikke 8\n11 Kommentarsamling Brystkirurgisk Ambulatorium Holstebro Beskriv den eller de fejl du oplevede ID Kommentarer - Brystkirurgisk Ambulatorium Holstebro Skete der fejl i forbindelse med dit besøg? 13 Jeg kan ikke skrive, om der var fej. Det ved jeg jo ikke noget om, men efter at lægen havde taget en biopsi, ja da forsvandt han bare med prøven uden et ord. Hverken farvel eller noget beroligende sagde han. Det var mærkeligt, og jeg antog så også, at det jo nok betød, at det var et "mistænkelig" resultat og ikke noget godt. Jeg var jo også på [afdelingen] tre gange i løbet af [et par uger], så jeg ved heller ikke, om jeg skal svare på hele forløbet eller hvad. Jeg har antaget at det var i forbindelse med biopsi og efterfølgende samtale seks dage senere og ikke mammografi, men det er lidt uvist, hvad jeg skal svare på egentlig. Uoplyst 9\n12 Kapitel 2 Brystkirurgisk Ambulatorium Holstebro Skriv her, hvis du synes, at ambulatoriet kunne gøre noget bedre, eller hvis ambulatoriet gjorde noget særligt godt ID Kommentarer - Brystkirurgisk Ambulatorium Holstebro Var det samlede forløb (indenfor seneste år) godt tilrettelagt? Hvis jeg skulle påpege noget er det, at man ikke har samme læge i hele forløbet, samt at [nogle læger] ikke taler særligt godt dansk. [Kommunikation og information, Relationer til personale/pleje] På trods af det blot var en godartet knude, jeg havde, blev jeg behandlet med den største respekt og empati, og jeg følte, at de trods travlhed havde al den tid til mig, som jeg havde behov for! [Kvalitet i behandling, Relationer til personale/pleje] Meget imødekommende personale. Vigtig del af et sundhedsvæsen! [Kvalitet i behandling] Tidligere i forløbet var de fantastiske til at få mig "puttet ind" til en scanning meget hurtigt. [Kvalitet i behandling] Har været fuldt ud tilfreds med besøg/behandling på Mammakirurgisk ambulatorium Holstebro. "Noget særlig godt": Blev glad for det brev, som overlægen forinden sendte (en undskyldning, da jeg har været sendt "noget rundt"). Glad for den varme og medmenneskelighed personalet har udvist. Det gør altid én lidt bedre. [Kvalitet i behandling, Relationer til personale/pleje] Har fået en fin og omsorgsfuld behandling på Brystkirurgisk Ambulatorium i Holstebro. Kunne ikke være bedre. [Relationer til personale/pleje] Er i medicinsk behandling . Får [medicin]. Det har virket og I skal have tusinde tak. Men, ny undersøgelse [sidst på året]. [Kvalitet i behandling] Jeg blev sendt til undersøgelse af brystet af min speciallæge, idet der var mistanke om tegn på brystkræft. Lægen kiggede meget forbavset på mig og spurgte: "Hvem har sendt dig herop?". Hun tog ingen prøver, idet hun mente, det var omsonst. Jeg følte i første omgang, at jeg kom til besvær, men jeg er efterfølgende blevet i tvivl om, om jeg fik den rigtige kontrol. Eksem og misfarvning af brystet er der stadig. Skal til specialelæge igen . [Kvalitet i behandling] I meget høj I meget høj I meget høj I meget høj I ringe Uoplyst Uoplyst Uoplyst 10


Hedelandsdysten - Danmarks mest familievenlige motionsløb | Motionsløb | dit løbesite\nMotionsløb » Dig og løb » Blog » Information » Hedelandsdysten - Danmarks mest familievenlige motionsløb\nHedelandsdysten - Danmarks mest familievenlige motionsløb\nSmukke løberuter og sjove dystaktiviteter – Hedelandsdysten inviterer til en sjov dag med masser af muligheder for at dyste mod dig selv eller mod andre. Søndag den 21. august 2016 kan du løbe 5, 10 eller 21 km., eller du kan prøve kræfter med træklatring, et ræs i sæbekassebiler og hjernepuslerier. Alle kan være med til at dyste, og hvor mange dyste du vil gennemføre, er helt op til dig. Du er også meget velkommen som tilskuer.\nBorgmester Michael Ziegler glæder sig til selv at tage udfordringen op:\n”Hedelandsdysten er for alle, uanset om man føler sig i form eller ej. Jeg skal selv afprøve flere af dystaktiviteterne og glæder mig til en dag med leg og sjove udfordringer.”\nFamilievenligt – tag både børn og bedsteforældre med\nHvis både mor og far ønsker at løbe, kan hele familien varme op med et gratis børneløb, og derefter tager kommunens uddannede børnepassere godt imod børnene. Under børnepasningen vil børnene komme rundt og prøve dystaktiviteterne i målområdet, mens mor og far løber gennem det skønne Hedeland.\nNår alle er i mål og færdig med at dyste, serverer Slagter Bertelsen lækker grillmad, og der er også mulighed for at nyde en kvalitetsøl fra Nørrebros Bryghus.\nHedelandsdysten for 2. år i træk\nHedelandsdysten blev afholdt første gang i 2015, og arrangeres af Høje-Taastrup Kommune i samarbejde med løbeforeningerne Fløng Kondi og TIK Løberne samt FDF Hedehusene.\nAlle tre ruter går gennem Hedeland, hvor løberne på nærmeste hold kan opleve den smukke natur. Halvmaratonruten går helt til Reerslev, Stærkende, amfiteatret og de store søer i Hedeland, og flere af løberne roste sidste år den kuperede rute.\nMerete Scheelsbeck, formand for Fritid og Kulturudvalget, er glad for muligheden for at gentage sidste års succes:\n”Vi har ønsket at skabe en aktiv festdag, hvor alle har mulighed for at røre sig – hvad enten om man løber sine første 5 km. nogensinde, klatrer i træer eller kaster med spyd. Vi havde en rigtig god dag sidste år, og jeg glæder mig meget til endnu en festlig dag.”


Skarpe smerter ved urinering - et problem, der forårsager svær ubehag. For det meste er kvinder ramt af det, alder spiller ingen rolle: blærebetændelse forekommer hos unge børn, kvinder i alle aldre. Behandlingsregimen involverer administration af antibiotika.\nVed hjælp af vedligeholdelsesbehandling og mindre aggressive lægemidler kan cystitis ofte neutraliseres, og genbetændelse kan undgås. Disse er monurel og canephron. For at vælge den rigtige medicin skal du kende deres handlingsprincip.\nNaturligt bioaktivt supplement i form af store aflange tabletter af lyserød farve, produceret i Italien, dets fulde navn er Monurel previtsist .\nDen aktive bestanddel er tranebærekstrakt sammen med ascorbinsyre. De bidrager til genoprettelsen af væv påvirket af inflammation, dannelsen og væksten af raske celler, reducerer skadelige bakteriers evne til yderligere reproduktion. Ifølge de vedlagte instruktioner foreslås afhjælpe som en støttende metode til hovedbehandling af prostatitis, cystitis, anbefales ikke til gravide og børn.\nForberedelsen fra Tyskland af vegetabilsk oprindelse med en diuretisk, antiseptisk, antispasmodisk virkning anvendes i vid udstrækning til behandling af urologiske sygdomme, infektioner af nyrerne. Blandt de aktive stoffer: urt rosmarin, goldthriker, medicinske kærlighed.\nDet har to former for frigivelse:\nDragee orange til indtagelse.\nDrops for at tilføje til væsken.\nDoseringen udføres i henhold til instruktionerne, afhængigt af alderskategori og type medicin. Det anbefales at drikke flere væsker under behandlingen. Kontraindikationer er tilstedeværelsen af mavesår i eksacerbationen, børns alder for piller og individuel intolerance over for stofferne i lægemidlet.\nOvervejede midler er ordineret til behandling af blærebetændelse, cystitis har lignende aspekter:\nBegge stoffer er af vegetabilsk oprindelse, indeholder ikke aggressive kemiske elementer, som har en konkret virkning på kroppen, komplikationer efter deres optagelse er usandsynlige.\nDe ordineres som adjuvansbehandling til akutte inflammatoriske sygdomme i urinvejen.\nNarkotika anvendes både af mænd til behandling af prostatitis og af kvinder.\nUnder brug af disse midler anbefales det at øge den daglige mængde væske forbruges.\nIfølge resultaterne af terapi med deltagelse af stoffer, brændende fornemmelse under vandladning, smertefuld fornemmelse, er inflammation neutraliseret.\nFås i et apotek uden recept.\nPå trods af at medicinen er lettet i dets anvendelse, er elimineringen af symptomer på inflammation i det urogenitale system, deres terapeutiske virkning ikke den samme.\nMonurel har en "oxiderende" effekt på skadelige bakterier inde i blæren, hvilket hjælper med at forhindre deres spredning. Canephron har diuretiske egenskaber og fjerner dem på denne måde.\nMonurel er udelukkende baseret på tranebær presse, en anden medicin indeholder ekstrakter af mange planter, som sammen har en antiinflammatorisk effekt.\nTranebærekstrakt har antimikrobielle egenskaber, men uden antibiotika og specielle lægemidler til at helbrede dem, vil cystitis ikke virke. Canephron er i stand til at fjerne symptomerne på sygdommen i sin kroniske form, fraværet af eksacerbationer.\nMekanismen for lægemiddelindtagelse adskiller sig: BAA tages før sengetid på den tømte blære i en pille. Canephron - flere gange om dagen i henhold til patientens alder.\nAntiinflammatorisk middel har en spasmolytisk effekt, det vil sige, det kan hjælpe med smertefulde fornemmelser, når du urinerer, monurel besidder ikke sådanne evner.\nCanephron har et bredere spektrum af handlinger, det er ordineret til pyelonefritis, blærebetændelse, akut smerte, nyreskade, øget urinprotein og ødem forårsaget af nyreproblemer.\nDe mest almindeligt betragtede lægemidler ordineres med stærkere, effektive antibiotika. Anbefalinger om valg af at give en specialist, en læge.\nMonurel foregår hensigtsmæssigt at købe, når:\nUrinsystemet bringer ikke angst, eksacerbationen er gået som et forebyggende forløb af patologier. Den indeholder den daglige rate af ascorbinsyre, som giver dig mulighed for at bevare kroppen under sygdom.\nEt urtepræparat med et højt indhold af æteriske olier af forskellige urter er temmelig allergenisk, mens tranebærekstrakt medfører sjældent uønskede hudreaktioner, der forsigtigt påvirker kroppen.\nDet er ikke muligt at drikke piller regelmæssigt om dagen for at bære dem med dig. Det er meget mere bekvemt at bruge dragees en gang om dagen før sengetid, det er ikke nødvendigt at huske om medicinen, tage den med dig til arbejde.\nDer er behov for at hæve immunsystemet i løbet af lavsæsonen, forkølelse, selv i mangel af problemer med blæren. På grund af det høje indhold af C-vitamin styrkes kroppens forsvar, forbedrer stofskiftet.\nKanefron bør foretrækkes, hvis:\nEn ubehagelig sygdom fanget under graviditet eller amning. Mange kvinder foretrækker at opgive aggressive stoffer til fordel for planten, i det mindste i en vis periode. Tag lægemidlet skal diskuteres med din læge.\nSpædbørn blev udsat for problemer med det urogenitale system, det er hensigtsmæssigt at give dråber til barnet, fortynding med vand og saft for at neutralisere urtensmag. Det er vigtigt at nøje overholde doseringen.\nTidligere havde patienten en akut nyresygdom, betændelse, som blev behandlet med antibiotika, og i løbet af tiden blev sygdommen kronisk og til tider mindede sig selv. Det er vigtigt at gennemgå regelmæssige undersøgelser for at forhindre tilbagefald.\nBegge lægemidler er egnede som støttemidler til primær terapi, for at opretholde de urogenitale organers helbred og neutralisere betændelser. De kan bruges sammen, men det skal huskes at enhver medicin skal diskuteres tidligere hos en specialist.


Daimi sang til Dirch Passer-show: Jeg savner ham | billedbladet\nSøndag, 27. september 2015 - af Karina Didriksen\nDaimi sang til Dirch Passer-show: Jeg savner ham\nDaimi sang for at samle penge ind til Dirchs statue.\nSangerinden Daimi Gentle optrådte søndag til et indsamlingsshow på Frederiksberg Rådhus, hvor der blev samlet penge ind til en statue af Dirch Passer.\nDaimi Gentle var søndag mødt op på Frederiksberg Rådhus for at hylde Dirch Passer. Det skete i indsamlingsshowet "Op å då!", hvor der blev samlet penge ind til en stor statue af den afdøde skuespiller.\nDirch Passer skal hyldes\nDirch Passer ville være fyldt 90 år i 2016, og det er i den forbindelse, at Dirch Passer Festival vil hylde skuespilleren med en statue. Den beslutning bakker sangerinden Daimi helt op om.\n- Jeg synes faktisk, det er underligt, at der ikke allerede er en statue af Dirch, for han er jo en af de største komikere, Danmark nogensinde har haft, siger Daimi til BILLED-BLADET.\nDirch Passer er savnet\nHun har optrådt mange gange sammen med Dirch Passer, og noget af det, som de to huskes bedste for, er duetten "Hvem har du kysset i din gadedør?", som de optrådte med i Cirkusrevyen i 1967 - derfor sang Daimi naturligvis netop den sang under indsamlingsshowet.\n- Jeg savner Dirch og tænker tit på ham. Han dukker jo op i rigtig mange klip og film. Jeg vil aldrig glemme ham og husker tydeligt, da vi arbejdede sammen i Cirkusrevyen. Han troede faktisk mere på vores duet, end jeg gjorde, så jeg blev meget overrasket oven den modtagelse, vi fik, forklarer den 71-årige sangerinde.\nUd over Daimi kunne publikum i løbet af eftermiddagen blandt andre opleve Per Pallesen, Lone Hertz og Jytte Abildstrøm på scenen.\nDirch Passer døde den 3. september 1980, og den 18. maj 2016 ville han være fyldt 90 år.\n12 år siden sidst: Marcel gjorde "X Factor"-comeback\nHusker du Livvagterne på DR? Her er de i ...


Aktive ferier på ferieøen Mallorca med Ruby Rejser\nAktive oplevelser i det spanske\nMallorca er ferieøen over dem alle. Det lune klima gør den spanske ø til et ferieparadis øret rundt, og den varierende natur skaber de perfekte forhold til at tage på opdagelse både til fods og på cykel.\nFantastisk natur, smukke strande og højtstående sol\nMallorca er en skøn feriedestination og uden tvivl en af danskernes favoritter. Det fantastiske middelhavsklima byder på en gennemsnitlig temperatur på 21 grader året rundt, og de mere end 300 solskinsdage om året er mildest talt et kæmpe trækplaster for turister fra hele Europa. De fantastiske vejrforhold gør ikke så underligt øen til et oplagt sted for charterrejser med fokus på strand, afslapning og god mad, men Mallorca er meget mere end det.\nMallorca er den største ø i gruppen Balearerne i det vestlige Middelhav og samtidig også den største ø i hele Spanien, og øen har da også fået sit navn grundet sin størrelse. ”Insula Major”, der betyder ”den større ø”, blev senere til ”Majorica”, inden øen endte med sit nuværende kaldenavn. De 3.640 km² ferieparadis byder på fantastiske strande og hyggeligt byliv, men også uspolerede naturoaser med rå klippekyster, stejle bjergveje, øde badebugter og frugtbare dale venter dig. Den unikke natur kombineret med helårlige skønne vejrforhold gør øen til et intet mindre end fabelagtigt sted for aktive ferier.\nHos Ruby Rejser har vi cykelferier og vandreferier til øen det meste af året. De fleste rejser til Mallorca mellem april og oktober, men afhængig af rejsetypen kan det være en fordel for dig at rejse lidt i ydersæsonerne. Foretrækker du forårets lidt mildere temperaturer møder du blomstrende mandel- og frugttræer, mens efteråret byder på et roligt tempo og perfekte forhold til at udforske naturen i bjergene.\n-- Please select --Albanien (1)Andorra (1)Antarktis (9)Belgien (2)Bulgarien (1)Canada (5)Cuba (1)Danmark (10)England (4)Estland (2)Frankrig (22)Grønland (5)Holland (5)Irland (4)Island (7)Italien (28)Japan (3)Kina (1)Korsika (20)Kroatien (8)Letland (1)Maldiverne (1)Marokko (2)Mauritius (1)Montenegro (1)Nepal (1)Norge (101)Østrig (29)Portugal (12)Rusland (1)Schweiz (7)Serbien (1)Skotland (5)Slovakiet (5)Slovenien (1)Spanien (30)Sri Lanka (1)Svalbard (10)Sverige (1)Tjekkiet (2)Tyskland (33)USA (1)Ungarn (4)Venezuela (1)Vietnam (5)\nVandrestøvler eller cykelhjul?\nTerrænet, landskabet, temperaturen og energien gør Mallorca til en ideel destination for både cykelferier og vandreferier. Du kan få sat benene og pulsen på prøve i bjergene, eller du kan komme helt ned i tempo langs kysten – valget er dit. Om du er til en sommerferie med hele familien eller vil rejse i foråret eller efteråret med nogle venner, ligger dig frit for – mallorcarejser er en ting hele året rundt.\nPå en aktiv ferie med Ruby Rejser kan du enten vandre i en gruppe med dansk rejseleder, eller udforske Mallorcas mange skjulte skatte på egen hånd til fods eller på cyklen. Vælger du en grupperejse, får du en færdig feriepakke med fly, indkvartering og dansk vandreleder, der sørger for at tage dig sikkert med rundt på de daglige vandringer. På den individuelle rejse sørger du selv for transporten, mens vi har styr på hotellerne og fragter din bagage fra hotel til hotel. Du kan vælge en kør-selv-ferie eller lade os hjælpe dig med at booke fly.\nTurene findes i forskellige sværhedsgrader, så der er rejser for enhver smag. Uanset om du leder efter en familieferie, der tager jer helt ned i tempo, eller du vil udfordre formen i nogle stejle bjergområder, så har vi en rejse, der passer dig.\nVi har også et større udvalg af rigtig interessante vandreferier til den skønne ø. Gamle stier og velholdte vandreruter tager dig gennem søvnige landsbyer, skyggefulde oliven- og frugtlunde og Tramuntana-bjergenes uforglemmelige udsigter. Du bor enten fast på samme hotel – eksempelvis i Port du Soller – eller skifter hotel undervejs på din vandretur.\nHos Ruby Rejser har vi et stort udvalg af vandreferier i hele verden. Se alle vores vandreferier her.\n5 ting på Mallorca, du bare skal opleve:\nSerra de Tramuntana: Bjergkæden Serra de Tramuntana, der løber parallelt med den nordvestlige kyst, er opkaldt efter norden- og vestenvinden, optaget på UNESCO's liste for verdensarv og utvivlsomt et besøg værd. Er du ikke til vandring kan bjergkædens 11 bjergtoppe også nydes på afstand.\nPalma: Mallorcas hovedstad er hjem for næsten halvdelen af hele øens befolkning, hvilket gør byen til et livligt og pulserende knudepunkt. Besøg byens katedral, gå på opdagelse i de små gader, gå på shopping, nyd de lækre caféer eller tag en tur med den karakteristiske orange-røde sporvogn.\nStrandene: Som Spaniens største ø er Mallorca velsignet med over 550 km kystlinje. Udover vilde klippekyster og masser af havudsigt, betyder det også et utal af paradisstrande. Mallorcas kridhvide strande er et perfekt afbræk fra en dag med aktiviteter enten på cyklen eller i vandrestøvlerne.\nMaden: Det skønne klima på øen giver fordelagtige forhold for dyrkelse af lækre råvarer. Markedspladser bugner med lokale råvarer plukket i nærliggende frugtdale, og appelsiner, citroner, mandler, tomater og bønner er blot nogle af de ting, du kan glæde dig til at smage. De mange caféer og restauranter har også et stort udvalg af lækre egnsretter, og du kan roligt se frem til at smage lokale vine og de verdenskendte tapas.\nVinen: Det skønne klima gør Mallorca til et fordelagtigt sted for vindyrkning. Besøg nogle af de mange vingårde på øen og smag på de læskende dråber.\nEr du vild med Spanien, er der mange andre muligheder for aktive ferier. På en cykelferie i Spanien kan du nyde bilfrie cykelstier og smukke ruter i blandt andet Valencia, Catalonien og på Caminoen, og en vandreferie i Spanien byder på alt fra enorme højder i Kongeriet Aragonien til hyggelig ø-stemning på fx Tenerife, El Hierro, Gran Canaria og La Gomera.


Af Krogen – en serie af Frederik Denning Måske har du det ligesom mig; at musik gerne skal kunne overraske og flytte grænser. Jo længere disse grænser bliver flyttet, jo sværere bliver det at finde ny musik, der overskrider dem. Af Krogen bliver en serie, hvor jeg præsenterer nogle af de ting, der gennem tiden har flyttet grænser for mig, og stadig gør det. På mange måder ...\nAf Frederik Denning Jazzhouse introducerer i oktober et nyt koncept; gæstebookeren. Den første, der har fået lov at booke, er den norske trommeslager Paal Nilssen-Love, og under parolen ”Actionjazz in Copenhagen” har han sammensat det mest absurde program, et dansk spillested har kunnet præsentere over 10 dage, så længe jeg kan huske. Et hvilket som helst spillested i Europa kunne være stolt over at have disse koncerter, fordelt ud over hele deres efterårsprogram. Her følger nogle ...\nAf Peter Svendsen Gennem de seneste år har den frie nordiske jazzscene præsenteret sig selv fra en nærmest historisk god side, senest anført af Mats Gustafssons Fire! Orchestra og deres, for genren, folkelige gennembrud. Den nordiske scene har dog, i perioden før dette, allerede produceret plader af international kvalitet, hvor Fire! Orchestra-medlemmet Martin Küchens “Hellstorm” fra 2012 står utroligt stærkt med sin kraftfulde, angstprovokerende lyd, ...\nAf Frederik Denning I dag ville den spirituelle freejazz’ alfader, John Coltrane, være fyldt 88 år. Det fejres på behørig vis med udgivelsen af dobbelt-albummet “Offerings: Live at the Temple University”. Med mange musikere er det sådan, at den strøm af udgivelser, der dukker op posthumt, fortrinsvis har til formål at tjene penge til pladeselskabet og/eller de efterladte. I tilfældet John Coltrane er det heldigvis ...\nAf Frederik Denning Arve Henriksen er for mange nok bedst kendt som en af hovedmændene bag den norske noise/jazz impro gruppe Supersilent, der havde sin storhedstid i starten af 00’erne. Supersilent har formentlig ikke den samme brede appel/hype som tidligere, men Henriksen har bevæget sig vidt omkring og arbejder stadig med at udvide jazzens udtryk. “Places of Worship” er blevet til i tæt samarbejde med Punkt-bagmænd (Norsk eksperimentalmusik-festival ...


Vivobook S14 S433｜Laptops Til Hjemme｜ASUS Danmark\nStil dig i rampelyset\nASUS VivoBook, en evig favorit, får et nyt dristigere look, der nok skal få pulsen op. Den slanke og lette VivoBook S14 har nu diamantslebne kanter og tekstureret finish – vælg mellem fire unikke farver for at afspejle din personlighed. De positive takter fortsætter, når du løfter skærmen – her bliver du mødt af en Enter-tast med farveblok-kanter. VivoBook S14 får dit sande jeg frem, både indvendigt og udvendigt.\nVov at være dig selv\nAt være vovet betyder at vise sig frem, og den slanke VivoBook S14 skiller sig ud takket være sit teksturerede metalkabinet med diamantslebne kanter, unikke farver, og Enter-tasten med farveblok. Det diamantslebne design gør det også nemmere for dig at åbne låget.\nFarver, der er lige dig\nDe unikke farver på VivoBook S14 gør op med tendensen i form af udtryksfulde farvenuancer, der viser dit sande jeg. Farverne afspejler individualitet og selvudfoldelse – du sprænger allerede grænserne, inden du åbner låget.\nDen naturinspirerede Gaia Green udstråler, at du er fleksibel og åben over for alt, hvad verden byder dig.\nDreamy White viser, at du tør drømme. Du forbliver tro mod dine idealer og er stolt af det, du står for.\nIndie Black repræsenterer kompromisløs uafhængighed og lederskab – du træder til i enhver situation og er ikke bange for at forsvare andre.\nVær fri for byrder\nMed VivoBook S14 er du altid produktiv og underholdt, selv når du er på farten. Med en samlet vægt på kun 1,4 kg og en ultratynd profil glider VivoBook S14 ganske let ned i din rygsæk, så den altid er ved din side – drag ud og vis verden, hvem du er.\nFlyt grænser med NanoEdge\nNanoEdge-skærmen med den tynde kant giver dig en opslugende billedoplevelse med et mere kompakt flademål, så VivoBook S14 fylder mindre på skrivebordet eller i din rygsæk. Derudover tilbyder Full HD-skærmen brede betragtningsvinkler og enestående farvegengivelse, der sikrer virkelig levende billeder.\nFå det bedste frem i dig\nVær kreativ, surf, eller underhold\nUanset om du skaber indhold eller blot bruger VivoBook S15 som en bærbar computer til hverdagsbrug, har VivoBook S14 den ydeevne, der skal til for at få dig igennem dagen. Den drives af en processor op til en 10. Generation Intel® Core i7-processor med op til 16GB hukommelse. En superhurtig PCIe® SSD med stor kapacitet giver dig lynhurtig adgang til det, du har brug for.\n* Intel® Optane™ Memory H10 er valgfri.\nForlad din faste arbejdsplads, og indtag fremtiden – uanset om du er hjemme, på en trendy café eller i lufthavnen – dit kontor er, hvor du vælger at være. Intel Wi-Fi 6 (802.11ax) giver superhurtige netværkshastigheder for hurtigere overførsler af store filer, responsiv online-gaming og superjævne videochats.\nhurtigere end Wi-Fi 53\nDet nye NumberPad gør det meget lettere at knuse tallene; du behøver blot at trykke på touchpad-ikonet for at forvandle touchpad'en til et LED-belyst numerisk tastatur.\nFå en vild brugeroplevelse\nMusik er soundtracket for dit liv, og VivoBook S14 gør det endnu bedre. Det Harman Kardon-certificeret lydsystem for detaljeret lyd i høj kvalitet i særklasse.\nIdéer, der bliver siddende!\nDet er ikke kun det fede design, der er et modeudtryk. VivoBook S14 leveres med en række unikke mærkater, så du kan gøre din VivoBook til din helt egen. Nu kan du lave din helt egen computer, hvordan skal din se ud?\nMaksimerer din dag\nVivoBook S14 har en række funktioner som er lavet til at holde dig kørende hele dagen lang. Den hurtige opladning kan genoplade et lavt batteri til 60% på bare 49 minutter, mens tastaturet i fuld størrelse giver dig en behagelig tasteoplevelse.\nProduktets vægt kan variere afhængig af enhedens konfiguration.\nIntel® Optane™ Memory H10’s læsehastigheder på 2300 MB/sek. baseret på tal for ydeevne fra Intel, PCIe Gen 3 x2 SSD-læsehastigheder baseret på gennemsnitlige resultater. De faktiske tal for ydeevne kan variere afhængigt af enhedens konfiguration og eksterne faktorer.\nBagbelyst tastatur og mulighed for integreret fingeraftrykslæser.\nDet fuldt bagbelyste tastatur på VivoBook S14 er perfekt til at arbejde i mørke omgivelser. Det er ergonomisk udformet med en robust konstruktion og 1,4 mm tastedybde, som giver en behagelig skriveoplevelse.\nVivoBook S14 er udstyret med USB 3.2 Gen 1 Type-C™-port, som har et design, der gør tilkoblinger så enkle som muligt. Du får også USB 3.2 Gen 1- og USB 2.0-porte, HDMI-udgang og en microSD-kortlæser – du kan nemt forbinde alle dine nuværende eksterne enheder, skærme og projektorer uden besvær.\nMicroSD-kortlæserUSB 2.0JævnstrømsindgangHDMIUSB 3.2 Gen 1USB-C™ 3.2 Gen 1Lydporte\nDet har aldrig været nemmere eller sikrere at logge ind på din VivoBook S14! Med indbygget fingeraftrykslæser5 i den berøringsfølsomme skærm og Windows Hello. Du behøver ikke længere indtaste dit kodeord, hver gang — alt du behøver med én enkelt berøring!\nHov, den er gul!\nHvis de iøjnefaldende kabinetfarver ikke er nok, kan den kraftige gule Enter-tast nok gøre det. Tryk på tasten, og del dine tanker.\nVivoBook S14 udstråler raffinement. Det præcisionsfremstillede kabinet i rent metal har glatte kanter og overflader, der indbyder til berøring, mens den ultraslanke profil betyder, at den nemt glider ind i en mappe eller rygsæk.\nDe anodiserede diamantslebne kanter giver den slanke VivoBook S14 et endnu mere elegant udseende, mens det nye VivoBook-logo fremhæver det forsimplede, men ekstraordinære håndværk i denne smukke bærbare computer.


Messerschmidt i retten: Nu afgøres Meld/Feld-sagerne\nMorten Messerschmidt ved ankomsten til Retten i Lyngby.\nDansk Folkepartis nuværende næstformand og daværende EP-medlem er tiltalt for EU-svig og dokumentfalsk.\n2. AUG 2021 11.08\nEfter seks års tilløb er retssagen mod Dansk Folkepartis næstformand, Morten Messerschmidt, mandag indledt ved Retten i Lyngby, der har afsat syv retsdage til at afgøre, om det daværende europaparlamentsmedlem er skyldig i tiltalen for svig med EU-midler og dokumentfalsk via fondene Meld og Feld.\nSagen startede i 2015, da Morten Messerschmidts EP-kollega Rikke Karlsson efter forgæves forsøg på at råbe DF-ledelsen op forlod partiet i utilfredshed med ikke at kunne få ordentlig besked på, hvad der foregik i fondene, som hun uden eget vidende var involveret i.\nÅret efter gik EU's antisvindel-enhed Olaf ind i sagen, og i 2019 blev den overdraget til Statsadvokaten for Særlig Økonomisk og Intermational Kriminalitet, det såkaldte Bagmandspoliti.\nBagmandspoltitiet brugte yderligere to år på supplerende efterforskning, før der i dette forår blev rejst tiltale. Morten Messerschmidt har fra starten afvist alle anklager, og ved retssagens start i formiddag nægtede han sig på ny skyldig i begge anklager.\nEU-svig ved bevidst at have "afgivet urigtige eller vildledende" oplysninger til EU for at få "uberettiget støtte" fra partialliancen Meld. Denne del af sagen gælder det forhold, at der i 2015 blev givet støtte til en EU-konference samtidig med partiets sommergruppemøde i Skagen, "uagtet at en sådan konference aldrig fandt sted".\nDokumentfalsk ved at have udvirket og senere brugt et falsk dokument som dokumentation over for Meld. Denne del gælder en kontrakt med Color Hotel Skagen, hvor DF's sekretariatschef Jeanie Nørhave skrev under for hotellet som dets administrationschef, "selvom hun ikke var ansat som sådan og ikke var bemyndiget til at underskrive for hotellet", som der står i anklageskriftet.\nStraframmen for de to tiltaler går op til henholdsvis halvandet års og to års fængsel. Anklagemyndigheden går efter en fængselsstraf, men har endnu ikke angivet hvor lang. Der ventes afsagt dom i sagen fredag i næste uge.


LVK.dk - Nyt - Griseakademi\nNyt Nyt - Griseakademi – 6 kursusdage sammen med LVK og LandboNord\nLVK Svinedyrlægerne Nord har efter opfordring fra producenterne sammen med LandboNord udarbejdet en kursusrække inden for svineproduktion. Dagene har til formål at skabe bedre faglig forståelse for svineproduktion med fokus på større afkast hos svineproducenten. Kursusdagene afholdes på dansk og er målrettet mellem- og driftsledere. Se vedhæftede kursusprogram og nedenstående link\nStatus på PRRS fra ornestation Horsens\nFor produktionsbesætninger som har modtaget PRRS sæd fra Horsens er det fortsat frivilligt, om de vil udtage 20 opklarende blodprøver. Hvis der er PRRS symptomer i besætningen skal der selvfølgelig indføres en betinget status. Kort sagt så har SPF\nSundhedsstyringen valgt at opklaringen er en vurderingssag i den enkelte besætning. Vi anbefaler dog at man i griseringen får afklaret, om...\nTo kontrolkampagner i svinebesætninger fra 1. september 2019\nFødevarestyrelsen besøger 200 svinebesætninger i perioden 1. september til 30. november 2019. Heriblandt både sobesætninger med salg af smågrise, slagtesvinsbesætninger og integrerede besætninger.\nKontrolbesøgene vil fokusere på reglerne vedr. halekupering, der gradvis er gennemført frem mod juli 2019 og reglerne vedrørende registrering af svinebesætninger og svineflytninger i CHR. Følgende krav i reglerne om halebid og flytning af\nsvin vil blive kontrolleret:...\nGriseakademi sætter i gang i september\nUnder overskriften ’Griseakademi’ sætter LandboNord og dyrlægerne LVK i de kommende måneder en række kursusdage i søen.\nKursusrækken har ifølge arrangørerne som mål at skabe tværfaglig forståelse og komme rundt om hele produktionen med fokus på større afkast til svineproducent.\nFørste kursusdag er 24. september, og den dag er temaet produktionsøkonomi og består af indlæg fra både svinerådgivere fra LandboNord og en dyrlæge fra LVK.\nAkademiet består af i alt seks kursusdage frem til midten af marts, og de øvrige temaer er ’Grise i vækst’, ’Når reproduktionen driller’, ’Hvad dør dine grise af?’, ’Medicin- og sundhedsoptimering’ samt ’Specialgrise - hvad kan vi lære af hinanden?’


Dansk Audio Teknik Professionel: En lille efternøler OBS nu med bog-info\nI disse dage foregår der i og ikke mindst omkring huset et hektisk forsøg på et allerede noget forsinket avlsarbejde. Forsinket forsåvidt som den mandlige hovedperson i forsøget på at sikre sig en sidste-øjebliks efterkommer allerede er noget oppe i årene. Andre ville måske ligefrem sige, at det mulige afkoms udsigter til at vokse op mere eller mindre faderløst allerede er helt uforsvarligt, men sådan ser vi nu ikke på det. Det skal man vist heller ikke som muligt kommende forældre.\nEller forældre og forældre, det er vel så meget sagt, mere sådan en slags forældreskab (ikke at forveksle med det for tiden særdeles udbredte RÆVE-skab!) "pr. stedfortræder" For gamle Folmer Hund er "på den" igen, "pardon my French", som englænderne så elegant udtrykker det. Her lige inden alderens allersidste salgsdag uafvendeligt indfinder sig, og hvor en hundeguf eller blot en leverpostejmad er en langt mere vel- og kær-kommen syssel end udmattende og forpustende parringsarbejde, ja så har den gamle fyr alligevel ladet sig lokke. Af særdeles vimse og attraktivt duftende Fister (hun)Hund, så vi skal atter engang annoncere den højst reelle og enestående mulighed for at sikre sig en hundehvalp efter det helt unikke audio-ikon Folmer Hund. Tænk hurtigt, det gjorde Folmer!\nEllers er det en kilde til stadig undren, at hver eneste sjælden gang, vi efterhånden bevæger os over i hifi-idiotiens verden, ja, så bliver vi spottet. Og det både på den ene og den anden måde, både på den ene og den anden måde, se blot her, hvad den som altid anonyme "Finlytter" skriver:"Han(altja jeg, red.) mener jo at jeg(altså han red.) enten er klog eller rigtigt klog (ja skrevet med t). Nu burde han måske han valgt et andet eksempel på sproglig uformåenhed end lige det her, hvor adverbium-formen faktisk ender på "-t" At den sproglige fremtid (eller desværre nok allerede nutid!) for adverbier givetvis så er den samme for den mellem "procent/procentpoint", som vist allerede er forsvundet, tjah det er så trist.\nFor som samme "Finlytter" så givetvis korrekt observerer, "Ja Poul er ikke den skarpeste kniv i skuffen..." Dette er ganske muligt og vel nærmest sandsynligt selv om konkurrencen i "knivskarphed" blandt de flittigste deltagere på de danske hififora nu ikke akkurat er ja altså "knivskarp" Sådan mere en slags impotent klappen hinanden på skuldrene og lige netop er jo ikke denne skribents absolutte spids-kompetence. Så hellere være lidt spids. De alt, alt for få og stedse færre skuldre, der er tilbage hvilket jo ikke kan eller bør undre. Som alle små akvarier i terminal økologisk katastrofal ubalance er udfaldet, den ultimative uddøen af de sidste stakler alligevel givet forlængst. De få tilbageværende har forlængst forgiftet miljøet for alle de mulige nytilkommende småfisk.\nOg til spruttende Stefano med gårsdagens karakteristik af denne skribent som "Hold kæft en idiot": Snup en pille (mere) Det plejer jo at hjælpe i længere perioder. Var det blot så simpelt for alle de få andre hifi-"misfits" derude og det er det måske..De er blot forbandet svære at finde for pille-pakkeposten bag al deres anonymitet. Hele den forum-aktive halve snes ak ak ak..\nNå, denne gamle lettere semi-skarpe mand må desværre løbe nu, jeg skal ud og støtte (moralsk) op om min gamle hund, der konstant belejres af den der dikkende og lokkende hunhund. Man skal vælge sine kampe og kende sine muligheder som gammel, så ro på, gamle ven og tag en slapper. Til dagens nye søde udfordringer .\nDagen er ganske ung endnu og der er hegn om haven. Giv den gas, gamle ven, men bare helt roligt..\nOg derudover findes der faktisk ikke mindre end 4 bogudgivelser fra denne skribents højre pegefinger (plus periodisk brug af venstre, nogen særlig ækvilibrist er jeg ikke på et tastatur. Uden at tænke særligt hurtigt skriver jeg til alt held endnu langsommere uden at nogen af tingene dog altid derved ligefrem bliver bedre. Jo, der er sandelig udgivet fyldige bogværker i både 2008, 2009,, 2010 OG 2011. Og de 2 sidste kan faktisk lånes på biblioteket, dette blot som serviceoplysning for særskilt hårdnakket/skurvede hoveder derude. Og derudover ville det varme med lidt mulige bibiotekspenge.\nBertil sagde ...\nDu får for lidt...\nFind dig en kvinde og få dig et knald, så vil du se mere lyst og positivt på livet.\n(Hvis du har en kvinde, så skift hende ud med en som gider og give dig det. Du trænger til et blowjob).\n8. marts 2012 kl. 08.57\nTjah, hvem gør vel egentligt ikke det? De mest aktive skribenter på de danske fora er da tydeligvis (heller) ikke blandt undtagelserne. Måske det blot er en del af hifi-hobbyen, jeg tør næsten ikke tænke tanken til ende.\n8. marts 2012 kl. 09.14